བོད་ཀྱི་ཡི་གེ་འདི་འབྲི་ཀློག་སྦྱོང་གསུམ་བྱེད་པའི་སློབ་གྲྭ་ཆེ་ཆུང་གང་འདྲ་ཞིག་ཡིན་ནའང་།སློབ་གྲྭ་དེའི་ཁྲིད་དེབ་དང་སྦྱོང་ཚན་ཡོངས་རྫོགས་བོད་ཡིག་གི་བརྡ་སྤྲོད་རིག་པའི་ཆོས་ཉིད་དང་ཡོངས་སུ་མཐུན་དགོས་པ་མ་ཟད།དགེ་རྒན་རྣམ་པ་སློབ་ཁྲིད་དངོས་ལ་ཞུགས་དུས་ཀྱང་ངེས་པར་དུ་བོད་ཀྱི་བརྡ་སྤྲོད་རིག་པའི་ཕྱི་མོའི་གཞུང་ལ་གསལ་ཆ་ཡོད་པའི་སྒོ་ནས་ཡིག་སྐད་བཤད་པར་གོམས་བྱང་དུ་འགྲོ་ཐབས་ལ་འབད་བརྩོན་བྱེད་དགོས།དེ་འདྲ་བྱས་ན་བོད་སྤྱི་བའི་སྤྱི་སྐད་འགྲུབ་པ་ལ་ཡང་དངོས་ཤུགས་བརྒྱུད་གསུམ་ནས་ཕན་ཐོགས་བླ་མེད་ཅིག་འབྱུང་ངེས་རེད།